FI Euroopan unionin virallinen lehti L 291/31

KOMISSION ASETUS (EU) N:o 1004/2010,

annettu 8 päivänä marraskuuta 2010,

eräisiin vuoden 2010 kalastuskiintiöihin tehtävistä vähennyksistä edellisen vuoden liikakalastuksen vuoksi

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1 kohdan,

sekä katsoo seuraavaa:

(1) Vuoden 2009 kalastuskiintiöt on vahvistettu seuraavilla säädöksillä: — neuvoston asetus (EY) N:o 1322/2008 (2), annettu 28 päivänä marraskuuta 2008, eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2009; — neuvoston asetus (EY) N:o 1139/2008 (3), annettu 10 päivänä marraskuuta 2008, eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2009; — neuvoston asetus (EY) N:o 1359/2008 (4), annettu 28 päivänä marraskuuta 2008, yhteisön aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2009 ja 2010; — neuvoston asetus (EY) N:o 43/2009, annettu 16 päivänä tammikuuta 2009, yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2009.

(2) Vuoden 2010 kalastuskiintiöt on vahvistettu seuraavilla säädöksillä: — neuvoston asetus (EY) N:o 1359/2008; — neuvoston asetus (EY) N:o 1226/2009 (5), annettu 20 päivänä marraskuuta 2009, eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010; — neuvoston asetus (EY) N:o 1287/2009 (6), eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010; — neuvoston asetus (EU) N:o 53/2010 (7), annettu 14 päivänä tammikuuta 2010, Euroopan unionin vesillä ja Euroopan unionin aluksiin sellaisilla vesillä, joilla saalisrajoitukset ovat tarpeen, sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2010 sekä asetusten (EY) N:o 1359/2008, (EY) N:o 754/2009, (EY) N:o 1226/2009 ja (EY) N:o 1287/2009 muuttamisesta.

(3) Asetuksen (EY) N:o 1224/2009 105 artiklan 1 kohdassa säädetään, että jos komissio on todennut, että jokin jäsenvaltio on ylittänyt sille osoitetut kalastuskiintiöt, komissio vähentää kyseisen jäsenvaltion tulevia kalastuskiintiöitä.

(4) Eräät jäsenvaltiot ovat ylittäneet vuoden 2009 kalastuskiintiönsä. Sen vuoksi on aiheellista vähentää kyseisille jäsenvaltioille myönnettyjä kalastuskiintiöitä vuonna 2010.

(5) Vuoden 2009 kalastuskiintiöihin tehtiin komission asetuksella (EY) N:o 649/2009 (8) vähennyksiä vuoden 2008 kiintiöiden liikakalastuksen vuoksi. Eräisiin jäsenvaltioihin sovellettavat vähennykset olivat kuitenkin suurempia kuin niiden vuoden 2009 vastaava kiintiö, eikä vähennyksiä voitu sen vuoksi soveltaa kokonaisuudessaan kyseisenä vuonna. Jotta varmistettaisiin kyseisissä tapauksissa, että koko määrä vähennetään, jäljellä olevat määrät olisi otettava huomioon vahvistettaessa vähennyksiä vuoden 2010 kiintiöistä.

(6) Tässä asetuksessa säädettyjä vähennyksiä olisi sovellettava sanotun kuitenkaan rajoittamatta seuraavien säädösten mukaisten vuoden 2010 kiintiöiden vähennysten soveltamista: — komission asetus (EY) N:o 147/2007 (9), annettu 15 päivänä helmikuuta 2007, eräiden vuosien 2007–2012 kalakiintiöiden mukauttamisesta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 23 artiklan 4 kohdan nojalla, ja — komission asetus (EY) N:o 635/2008 (10), annettu 3 päivänä heinäkuuta 2008, Puolalle Itämerellä vuosiksi 2008–2011 myönnettävien turskan kalastuskiintiöiden mukauttamisesta (osa-alueet 25–32, EY:n vedet) neuvoston asetuksen (EY) N:o 338/2008 nojalla.

(7) Asetuksen (EY) N:o 1224/2009 105 artiklan 2 kohdassa säädetään, että kalastuskiintiöitä vähennetään soveltamalla mainitussa kohdassa vahvistettuja tiettyjä kertoimia.

(8) Koska vähennykset koskevat kuitenkin vuonna 2009 tapahtunutta liikakalastusta ja näin ollen aikaa, jolloin asetusta (EY) N:o 1224/2009 ei vielä sovellettu, olisi oikeudellisen ennakoitavuuden vuoksi suotavaa soveltaa vähennyksiä, jotka eivät ole suurempia kuin ne, jotka olisivat olleet tuloksena, jos olisi sovellettu kyseisenä aikana voimassa olleita sääntöjä, toisin sanoen TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta annetun asetuksen (EY) N:o 847/96 (11) 5 artiklan 2 kohdassa vahvistettuja sääntöjä,

ON HYVÄKSYNYT TÄMÄN ASETUKSEN:

1 artikla

1. Asetuksissa (EY) N:o 1226/2009, (EY) N:o 1287/2009, (EY) N:o 1359/2008 ja (EU) N:o 53/2010 vahvistettuja kalastuskiintiöitä vähennetään liitteessä esitetyllä tavalla.

2. Edellä olevaa 1 kohtaa sovelletaan sanotun kuitenkaan rajoittamatta asetuksissa (EY) N:o 147/2007 ja (EY) N:o 635/2008 säädettyjen vähennysten soveltamista.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä marraskuuta 2010. Komission puolesta José Manuel BARROSO Puheenjohtaja

(1) EUVL L 343, 22.12.2009, s. 1.

(2) EUVL L 345, 23.12.2008, s. 1.

(3) EUVL L 308, 19.11.2008, s. 3.

(4) EUVL L 352, 31.12.2008, s. 1.

(5) EUVL L 330, 16.12.2009, s. 1.

(6) EUVL L 347, 24.12.2009, s. 1.

(7) EUVL L 21, 26.1.2010, s. 1.

(8) EUVL L 192, 24.7.2009, s. 14.

(9) EUVL L 46, 16.2.2007, s. 10.

(10) EUVL L 176, 4.7.2008, s. 8.

(11) EYVL L 115, 9.5.1996, s. 1.